# Атанас Саев

### от Уикипедия, свободната енциклопедия

Атанас Саев български революционер
Роден: | 6 юни 1883 Калагларе, България
Починал: | 1963

Атанас Саев е български революционер, войвода на Вътрешната македонска революционна организация.

## [редактиране] Биография

Атанас Попниколов Саев е роден на 6 юни 1883 г. в с. Калагларе, Пазарджишко.

През 1903 г завършва семинария в Цариград и постъпва на работа в българската община в гр. Сяр. По-късно става и учител в Българското училище.

Избран е за легален член на Серски революционен окръг. Атанас Саев, заедно с другите двама членове на Окръжния комитет – Лазар Томов и Владимир Благоев, се противопоставят на опитите на Сандански да търси саморазправа с ръководители на Организацията , които имат различно от неговото мнение. Още през зимата на 1904 г. Атанас Саев и другите двама членове на Окръжния комитет отказват да подпишат предлаганото им от Сандански решение от името на Серски окръжен комитет, с което осъжда Борис Сарафов на смърт.

Въпреки това Сандански ще извърши пъкленото си дело три години по-късно.

През март 1906 г. Атанас Саев е арестуван и е осъден на 101 години затвор. Изпратен е на заточение на остров Родос.

След Хуриета от юли 1908 г. младотурското правителство дава амнистия и той се завръща в Македония.

Отново става учител, първоначално в с. Моноспитово, Струмишко, а после и в гр. Разлог.

## [редактиране] Използвана литература

- Биографични данни от библиотека на ВМРО-София
- Биографични данни и фактология- "Алманах на българските национални движения след 1878г."

Взето от „http://bg.wikipedia.org../../../%D0%B0/%D1%82/%D0%B0/%D0%90%D1%82%D0%B0%D0%BD%D0%B0%D1%81_%D0%A1%D0%B0%D0%B5%D0%B2_70fb.html“.

Категории: ВМРО

##### Views

- Статия
- Беседа
- Текуща версия

##### Търсене